《怀赵太史 其一》
明代·梁楠

朱明开洞户，巨浸判鸿濛。山是浮邱伯，游追太史公。

听笙怀远别，挹袖昔相逢。翘首天边望，回看紫气雄。

作者简介：梁楠，字挺豫，又字豫山。番禺人。明世宗嘉靖三十七年（一五五八）举人，授台州学正，入为国子监丞。历仕至贵州都匀同知。著有《续近思录》。清温汝能《粤东诗海》卷二九、清道光《广东通志》卷二八一有传。